CELEX: 32018D0028
Language: da
Date: 2018-11-29 00:00:00
Title: Den Europæiske Centralbanks afgørelse (EU) 2019/44 af 29. november 2018 om indbetaling af Den Europæiske Centralbanks kapital af de nationale centralbanker i medlemsstater, der har euroen som valuta, om ændring af afgørelse ECB/2014/61 og om ophævelse af afgørelse ECB/2013/30 (ECB/2018/28)

11.1.2019   
               
               
                  DA
               
               
                  Den Europæiske Unions Tidende
               
               
                  L 9/180
               
            
         DEN EUROPÆISKE CENTRALBANKS AFGØRELSE (EU) 2019/44
         af 29. november 2018
         om indbetaling af Den Europæiske Centralbanks kapital af de nationale centralbanker i medlemsstater, der har euroen som valuta, om ændring af afgørelse ECB/2014/61 og om ophævelse af afgørelse ECB/2013/30 (ECB/2018/28)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 28.3, og
         ud fra følgende betragtninger:
         
                     (1)
                  
                  
                     Den Europæiske Centralbanks afgørelse ECB/2013/30 (1) fastsatte, hvorledes og i hvilket omfang de nationale centralbanker i de medlemsstater, der har euroen som valuta, (herefter »de nationale centralbanker i euroområdet«), havde pligt til at indbetale ECB's kapital fra den 1. januar 2014.
                  
               
                     (2)
                  
                  
                     Artikel 2 i Den Europæiske Centralbanks afgørelse (EU) 2015/287 (ECB/2014/61) (2), sammenholdt med Den Europæiske Centralbanks afgørelse ECB/2013/31 (3), fastsatte, hvorledes og i hvilket omfang Lietuvos bankas skulle indbetale ECB's kapital fra den 1. januar 2015 på baggrund af Litauens indførelse af euroen.
                  
               
                     (3)
                  
                  
                     Den Europæiske Centralbanks afgørelse (EU) 2019/43 (ECB/2018/27) (4) fastsætter bestemmelserne for justering af fordelingsnøglen for kapitalindskud i ECB (herefter »fordelingsnøglen«) i overensstemmelse med artikel 29.3 i statutten for Det Europæiske system af Centralbanker og Den Europæiske Centralbank og fastsætter med virkning fra 1. januar 2019 de nye vægte, som hver af de nationale centralbanker tillægges i den ændrede fordelingsnøgle (herefter »fordelingsnøglevægtene«).
                  
               
                     (4)
                  
                  
                     Justeringen hvert femte år af ECB's fordelingsnøgle nødvendiggør, at ECB vedtager en ny afgørelse, som ophæver afgørelse ECB/2013/30 med virkning fra 1. januar 2019, og som fastsætter hvorledes og i hvilket omfang de nationale centralbanker i euroområdet har pligt til at indbetale ECB's kapital med virkning fra 1. januar 2019 —
                  
               VEDTAGET DENNE AFGØRELSE:
         
            Artikel 1
            Omfang og form af indskudt og indbetalt kapital
            De enkelte nationale centralbanker i euroområdet indbetaler deres indskud i ECB's kapital fuldt ud den 1. januar 2019.
            I overensstemmelse med de fordelingsnøglevægte, der er angivet i artikel 2 i afgørelse (EU) 2019/43 (ECB/2018/27), har de enkelte nationale centralbanker i euroområdet en samlet indskudt og indbetalt kapital svarende til det beløb, som er anført ud for deres navn i nedenstående tabel:
            
                        National centralbank i euroområdet
                     
                     
                        EUR
                     
                  
                        Nationale Bank van België/Banque Nationale de Belgique
                     
                     
                        273 656 178,72 
                     
                  
                        Deutsche Bundesbank
                     
                     
                        1 988 229 048,48 
                     
                  
                        Eesti Pank
                     
                     
                        21 303 613,91 
                     
                  
                        Central Bank of Ireland
                     
                     
                        127 237 133,10 
                     
                  
                        Bank of Greece
                     
                     
                        187 186 022,25 
                     
                  
                        Banco de España
                     
                     
                        902 708 164,54 
                     
                  
                        Banque de France
                     
                     
                        1 537 811 329,32 
                     
                  
                        Banca d'Italia
                     
                     
                        1 277 599 809,38 
                     
                  
                        Central Bank of Cyprus
                     
                     
                        16 269 985,63 
                     
                  
                        Latvijas Banka
                     
                     
                        29 563 094,31 
                     
                  
                        Lietuvos bankas
                     
                     
                        43 938 703,70 
                     
                  
                        Banque centrale du Luxembourg
                     
                     
                        24 572 766,05 
                     
                  
                        Central Bank of Malta
                     
                     
                        7 923 905,17 
                     
                  
                        De Nederlandsche Bank
                     
                     
                        440 328 812,57 
                     
                  
                        Oesterreichische Nationalbank
                     
                     
                        220 018 268,69 
                     
                  
                        Banco de Portugal
                     
                     
                        177 172 890,71 
                     
                  
                        Banka Slovenije
                     
                     
                        36 382 848,76 
                     
                  
                        Národná banka Slovenska
                     
                     
                        86 643 356,59 
                     
                  
                        Suomen Pankki
                     
                     
                        137 564 189,84 
                     
                  
         
            Artikel 2
            Justering af indbetalt kapital
            
               1.   Da de enkelte nationale centralbanker i euroområdet allerede har indbetalt deres fulde andel af ECB's indskudte kapital, som gældende indtil den 31. december 2018 i overensstemmelse med afgørelse ECB/2013/30, skal hver og en af disse enten overføre et yderligere beløb til ECB eller have tilbagebetalt et beløb fra ECB, alt efter omstændighederne, for at nå frem til de beløb, der er angivet i tabellen i artikel 1.
            
            
               2.   Alle omfordelinger i henhold til denne artikel foretages i overensstemmelse med Den Europæiske Centralbanks afgørelse (EU) 2019/45 (ECB/2018/29) (5).
            
         
         
            Artikel 3
            Ændring
            Artikel 2 i afgørelse (EU) 2015/287 (ECB/2014/61) ophæves.
         
         
            Artikel 4
            Ophævelse
            
               1.   Afgørelse ECB/2013/30 ophæves med virkning fra 1. januar 2019.
            
            
               2.   Henvisninger til afgørelse ECB/2013/30 skal forstås som henvisninger til denne afgørelse.
            
         
         
            Artikel 5
            Ikrafttrædelse
            Denne afgørelse træder i kraft den 1. januar 2019.
         
         
            Udfærdiget i Frankfurt am Main, den 29. november 2018.
            
               Mario DRAGHI
               
                  Formand for ECB
               
            
         
         
            (1)  Den Europæiske Centralbanks afgørelse ECB/2013/30 af 29. august 2013 om indbetaling af Den Europæiske Centralbanks kapital af de nationale centralbanker i medlemsstater, der har euroen som valuta (EUT L 16 af 21.1.2014, s. 61).
         
            (2)  Den Europæiske Centralbanks afgørelse (EU) 2015/287 af 31. december 2014 om Lietuvos bankas indbetaling af kapital, overførsel af valutareserveaktiver og bidrag til Den Europæiske Centralbanks reserver og hensættelser (ECB/2014/61) (EUT L 50 af 21.2.2015, s. 44).
         
            (3)  Den Europæiske Centralbanks afgørelse ECB/2013/31 af 30. august 2013 om indbetaling af Den Europæiske Centralbanks kapital af de nationale centralbanker uden for euroområdet (EUT L 16 af 21.1.2014, s. 63).
         
            (4)  Den Europæiske Centralbanks afgørelse (EU) 2019/43 af 29. november 2018 om de nationale centralbankers fordelingsnøgle for kapitalindskud i Den Europæiske Centralbank og om ophævelse af afgørelse ECB/2013/28 (ECB/2018/27) (se side 178 i denne EUT).
         
            (5)  Den Europæiske Centralbanks afgørelse (EU) 2019/45 af 29. november 2018 om de nærmere vilkår for omfordeling af Den Europæiske Centralbanks kapitalandele mellem de nationale centralbanker og justering af den indbetalte kapital og om ophævelse af afgørelse ECB/2013/29 (ECB/2018/29) (se side 183 i denne EUT).